રાજકોટમાંથી ધારાસભ્ય બની મુખ્યમંત્રી બનીને ભારતના વડાપ્રધાન બનેલા નરેન્દ્ર મોદી વડાપ્રધાન બન્યા પછી રાજકોટની પ્રથમ મુલાકાતે આવ્યા. પ કલાકની આ તેમની મુલાકાત દરમ્યાન જે પ્રચંડ જન સમર્થન મળ્યું તે કાબિલેદાદ હતું. મોદીના રોડ શો પહેલા જ મેઘરાજાએ રેઇન શો કર્યો હોવા છતાં શહેરીજનોના તેમના પ્રત્યેના પ્રેમમાં જરાપણ ઓટ આવી નહીં. વરસતા વરસાદમાં પણ રાજકોટમાં વસવાટ કરતા ૮૪ જેટલા સમાજના હજારો લોકોએ તેમનું અભિવાદન કર્યું. રાજકોટ સાથે મોદીનો નાતો વિશિષ્ટ છે. રાજકોટમાંથી ચૂંટાઇને ધારાસભ્ય બનીને મુખ્યમંત્રી બન્યા અને વડાપ્રધાન બની વૈશ્ર્વિક પ્રસંશા પ્રાપ્ત કરી.